Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 65. § Az illetékekrõl szóló 1990. évi XCIII. törvény
Paragraph Index: 632

76. § Az Itv. 74. §-ának (1) bekezdése helyébe a következõ rendelkezés lép: „(1) A bírósági eljárási illetéket illetékbélyeggel az eljárást kezdeményezõ iraton kell megfizetni, kivéve, ha jogszabály más fizetési módot – ideértve az elektronikus illetékfizetés módját – is megenged, vagy ha az illeték viselésérõl a bíróság az eljárást befejezõ határozatában dönt. A 10 000 forintot meghaladó eljárási illeték kiszabás alapján készpénz-átutalási megbízás útján vagy az állami adóhatóság által meghatározott számlaszámra bankszámlák közötti átutalással, illetve amennyiben erre lehetõség van, bankkártyával is megfizethetõ. Ebben az esetben az illetékköteles iratot annak egy másolatával az illetékes állami adóhatósághoz kell benyújtani. Az irat illetékkiszabásra történõ bemutatását az eredeti iraton igazolja az állami adóhatóság.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes